CELEX: 32010D0646
Language: sl
Date: 2010-10-26 00:00:00
Title: 2010/646/EU: Sklep Komisije z dne 26. oktobra 2010 o podaljšanju obdobja veljavnosti Odločbe 2002/499/ES glede naravno in umetno pritlikavih rastlin Chamaecyparis Spach, Juniperus L. in Pinus L., ki izvirajo iz Republike Koreje (notificirano pod dokumentarno številko C(2010) 7281)

27.10.2010   
            
            
               SL
            
            
               Uradni list Evropske unije
            
            
               L 281/98
            
         SKLEP KOMISIJE
   z dne 26. oktobra 2010
   o podaljšanju obdobja veljavnosti Odločbe 2002/499/ES glede naravno in umetno pritlikavih rastlin Chamaecyparis Spach, Juniperus L. in Pinus L., ki izvirajo iz Republike Koreje
   (notificirano pod dokumentarno številko C(2010) 7281)
   (2010/646/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 2000/29/ES z dne 8. maja 2000 o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti (1) ter zlasti člena 15(1) Direktive,
   ob upoštevanju naslednjega:
   
               (1)
            
            
               Odločba Komisije 2002/499/ES z dne 26. junija 2002 o odobritvi odstopanj od nekaterih določb Direktive Sveta 2000/29/ES glede naravno in umetno pritlikavih rastlin Chamaecyparis Spach, Juniperus L. in Pinus L., ki izvirajo iz Republike Koreje (2), pooblašča države članice, da za omejena obdobja in pod posebnimi pogoji določijo odstopanja od člena 4(1) Direktive 2000/29/ES za rastline Chamaecyparis Spach, Juniperus L. in Pinus L., razen plodov in semen, ki izvirajo iz Republike Koreje.
            
         
               (2)
            
            
               Odstopanja, ki so bila odobrena z Odločbo 2002/499/ES, so bila časovno omejena in roki, predvideni v navedeni odločbi, so bili podaljšani z odločbama Komisije 2005/775/ES (3) in 2007/432/ES (4).
            
         
               (3)
            
            
               Ker še vedno obstajajo okoliščine, ki upravičujejo odstopanja, in ker ni novih informacij, zaradi katerih bi bilo treba ponovno preučiti posebne pogoje, je treba dovoljenje za odstopanja podaljšati. Poleg tega so bile pridobljene izkušnje na podlagi informacij, ki so jih zbrale države članice v skladu s členom 2 Odločbe 2002/499/ES, ter na podlagi stikov z Republiko Korejo. Prav tako so v tem sklepu vzpostavljeni ustrezni mehanizmi za zagotovitev spremljanja pogojev za uporabo odstopanj. Zato je primerno podaljšati dovoljenja za odstopanja, ki so odobrena s tem sklepom, za daljše obdobje od tistih, ki so bila odobrena tista s prejšnjimi odločbami, in sicer do 31. decembra 2020.
            
         
               (4)
            
            
               Vendar mora zaradi fitosanitarnih razlogov uvoz naravno in umetno pritlikavih rastlin Juniperus L., ki izvirajo iz Republike Koreje, potekati le v določenem obdobju vsakega leta do 31. decembra 2020.
            
         
               (5)
            
            
               Odločbo 2002/499/ES je zato treba ustrezno spremeniti.
            
         
               (6)
            
            
               Ukrepi, predvideni s tem sklepom, so v skladu z mnenjem Stalnega odbora za zdravstveno varstvo rastlin –
            
         SPREJELA NASLEDNJI SKLEP:
   Člen 1
   Odločba 2002/499/ES se spremeni:
   
               1.
            
            
               v prvem in drugem odstavku člena 2 se stavek „1. avgustom vsakega leta od leta 2005 do 2010“ nadomesti s „1. avgustom vsakega leta“;
            
         
               2.
            
            
               preglednica v členu 4 se nadomesti z naslednjo preglednico:
               
                           „Rastline
                        
                        
                           Obdobje
                        
                     
                           
                              Chamaecyparis
                           
                        
                        
                           1.1.2011–31.12.2020
                        
                     
                           
                              Juniperus
                           
                        
                        
                           1.11. do 31.3. vsakega leta do 31.12.2020
                        
                     
                           
                              Pinus
                           
                        
                        
                           1.1.2011–31.12.2020“
                        
                     
         Člen 2
   Ta sklep je naslovljen na države članice.
   
      V Bruslju, 26. oktobra 2010
      
         
            Za Komisijo
         
         John DALLI
         
            Član Komisije
         
      
   
   
      (1)  UL L 169, 10.7.2000, str. 1.
   
      (2)  UL L 168, 27.6.2002, str. 53.
   
      (3)  UL L 292, 8.11.2005, str. 11.
   
      (4)  UL L 161, 22.6.2007, str. 65.